**Az Innovációs és Technológiai Minisztérium elismerési hírei**

***Az innovációért és technológiáért felelős miniszter, Prof. Dr. Palkovics László 2019. június 3-án, Pedagógusnap alkalmával***

*Szakképzésért és Felnőttképzésért Díjat adományozott:*

17 éve tartó kiemelkedő szakmai munkájáért **Akócsiné Patkós Erzsébet**nek, a Kecskeméti Szakképzési Centrum Kada Elek Közgazdasági Szakgimnázium tagintézményvezető-helyettesének;

Két és fél évtizedes, magas színvonalú pedagógusi, igazgatóhelyettesi tevékenységéért **Boros Lászlóné**nak, a Budapesti Gazdasági Szakképzési Centrum Varga István Kereskedelmi, Közgazdasági Szakgimnáziuma és Szakközépiskolája pedagógusának;

Tagozatvezetőként, megbízott igazgatóhelyettesként és gyakorlati oktatásvezetőként végzett kimagasló munkájáért **Gyarmati Árpád**nak, a Tatabányai Szakképzési Centrum Mikes Kelemen Szakgimnáziuma és Szakközépiskolája gyakorlatioktatás-vezetőjének;

Közel négy évtizedes felkészítő-tanári, vizsgáztatói, tankönyvszerzői és gyakorlati szakemberként végzett tevékenységéért **Heller Ferenc**nek, a Budapesti Műszaki Szakképzési Centrum Puskás Tivadar Távközlési Technikum Infokommunikációs Szakgimnáziuma tagintézmény-vezetőjének;

A nappali és az esti tagozatos (felnőtt)oktatás területén végzett, több évtizedes kiemelkedő munkájáért **Kállai Krisztiná**nak, a Budapesti Komplex Szakképzési Centrum Erzsébet Királyné Szépészeti Szakgimnázium pedagógusának;

Negyvenöt éve fáradhatatlanul végzett oktatói tevékenységéért **Kulcsár János**nak, a Siófoki Szakképzési Centrum Marcali Szakgimnáziuma és Szakközépiskola nyugalmazott gyakorlatioktatás-vezetőjének;

Több mint 40 éves, példaértékű, elkötelezett, empatikus pedagógusként végzett munkájáért, és az egészségügyi ágazat iránti elhivatottságáért **Márta Andrásné**nak, a Szolnoki Szolgáltatási Szakképzési Centrum szakképzési referensének;

Több évtizedes oktató-nevelő, intézményvezetői, gondolkodásformáló munkájáért **Rózsa György**nek, a Szolnoki Műszaki Szakképzési Centrum Rózsa Imre Középiskolája és Kollégiuma nyugalmazott tagintézmény-vezetőjének;

Megyehatáron átívelő hatású, tanári, főigazgatói munkájáért, arculatformáló erejű munkásságáért **Vida Lajos**nak, a Szekszárdi Szakképzési Centrum Vályi Péter Szakképző Iskolája és Kollégiuma tagintézmény-vezetőjének.

*Weszely Ödön-Díjat adományozott:*

A duális képzés intézményi rendszerének továbbfejlesztésében kifejtett kiemelkedő értékű közreműködéséért, és a szakképző intézmények hatékony gazdasági kapcsolatrendszerének kialakításáért **Alvári Ferenc**nek, a Miskolci Szakképzési Centrum szakmai főigazgató-helyettesének;

A duális képzés bevezetésében, illetve a felnőttoktatásban résztvevők számának növelésében nyújtott aktív szerepvállalásáért **Baloghné Komáromi Tündé**nek, a Szerencsi Szakképzési Centrum Tokaji Kereskedelmi és Idegenforgalmi Szakgimnáziuma, Szakközépiskolája és Kollégiuma gyakorlatioktatás-vezetőjének;

A hátrányos helyzetű diákok, fiatal felnőttek szakmához jutásáért tett erőfeszítéséért, a szakmai tantervek kidolgozásért és a vizsgákra történő felkészítő munkájáért **Csordás András**nak, a Tatabányai Szakképzési Centrum Mikes Kelemen Szakgimnáziuma és Szakközépiskolája szakoktatójának;

Közel három évtizedes, a szakképzés eredményességéért tett erőfeszítéseiért, valamint a stabil és költséghatékony gazdálkodás és szervezeti struktúra kialakításáért **Fedorné Zajácz Évá**nak, a Nyíregyházi Szakképzési Centrum gazdasági vezetőjének;

Állhatatos felkészítő tanári munkájáért **Francz András**nak, a Tatabányai Szakképzési Centrum Bánki Donát - Péch Antal Szakgimnáziuma és Szakközépiskolája szakmai tanárának;

Igényes és magas színvonalú gyakorlati oktatásvezetői tevékenységéért, az iskolai tanműhelyek kialakítása kapcsán végzett munkájáért **Kozorics István**nak, a Szombathelyi Műszaki Szakképzési Centrum Rázsó Imre Szakgimnáziuma és Szakközépiskolája gyakorlati oktatásvezetőjének, szakmai elméleti tantárgyat oktató tanárának;

Több évtizedes szakmai-oktatói tevékenységért, központi kerettantervek és szakmai vizsgakövetelmények kidolgozásáért tett erőfeszítéseiért **Nits László**nak, a Győri Műszaki Szakképzési Centrum Jedlik Ányos Gépipari és Informatikai Szakgimnáziuma, Szakközépiskolája és Kollégiuma informatika tanárának, informatikai munkaközösség-vezetőjének;

Példamutató szakmai felkészítő tevékenységéért, a tehetséggondozásban elért jelentős eredményeiért **Ordasi Krisztián**nak, a Kecskeméti Szakképzési Centrum Széchenyi István Idegenforgalmi, Vendéglátóipari Szakgimnáziuma és Szakközépiskolája szakoktatójának, gyakorlatioktatás-vezetőjének;

25 éves pályafutása során végzett odaadó ismeretátadó munkájáért, az informatikaoktatás korszerűsítéséért és a nyílt forráskódú e-learning tanulás támogató rendszer elindításért **Pinczési Ferenc**nek, a Siófoki Szakképzési Centrum Krúdy Gyula Szakgimnáziuma és Szakközépiskolája igazgatóhelyettesének;

Kiváló szakmai felkészültséggel végzett, a képzési szerkezet kialakításában játszott szerepéért, a diákok folyamatos motiválásért **Pszota József**nek, a Váci Szakképzési Centrum Boronkay György Műszaki Szakgimnáziuma és Gimnáziuma szakmai elméleti-gyakorlati tantárgyat oktató tanárának;

Lelkiismeretes, a gépészeti ágazati oktatás területén végzett magas színvonalú pedagógiai munkájáért, a diákok szakmai érettségire és a komplex szakmai vizsgára történő eredményes, példamutató tevékenységéért **Szakács Ibolyá**nak, a Kaposvári Szakképzési Centrum Nagyatádi Ady Endre Gimnáziuma, Szakgimnáziuma, Szakközépiskolája és Kollégiuma szakmai igazgatóhelyettesének;

Több évtizedes, magas szintű, az oktatás több területén végzett munkájáért, kollégái számára példamutató értékű elkötelezettségéért **Szirtes Péter József**nek, a Váci Szakképzési Centrum Király Endre Szakgimnáziuma és Szakközépiskolája szakmai tanárának, szak- és gyakorlati oktatójának;

Nagy szakértelemmel, elhivatottsággal és alázattal végzett mérnöki, tanári és vezetői munkájáért, a felnőttoktatásban és felnőttképzésben vállalt szerepéért **Tagyi Gábor**nak, a Budapesti Műszaki Szakképzési Centrum Verebély László Szakközépiskolája és Szakiskolája tagintézményvezető-helyettesének;

A szakképzés, a felnőttoktatás és mesterképzés terén elért eredményeiért, az új módszerek, eljárások iránti elkötelezettségéért **Vas Imré**nek, a Győri Műszaki Szakképzési Centrum Gábor László Építő- és Faipari Szakgimnáziuma és Szakközépiskolája szakmai tanárának, szak- és gyakorlati oktatójának;

A tehetséggondozás, valamint az iskolai és országos szinten a pénzügyi tudatosság, az új szemléletű oktatás bevezetésének támogatása terén végzett szakmai tevékenységéért, a képzések kialakításában és bevezetésében vállalt kreatív, vállalkozó szellemű hozzáállásáért **Vasné Botár Ágnes**nek, a Budapesti Gazdasági Szakképzési Centrum Keleti Károly Közgazdasági Szakgimnáziuma tagintézmény-vezetőjének.